O Boeing B-17 Flying Fortress ye un bombardero pesau de quatro motors desarrollado en o decenio de 1930 pa o Cuerpo Aerio d'o Exercito d' os Estaus Unius (USAAC). Competindo contra Douglas y Martin por un contracto pa construir 200 bombarders, a dentrada de Boeing (prototipo Modelo 299 / XB-17) superó a totz dos competidors y superó as especificacions de rendimiento d'o cuerpo aerio. Encara que Boeing perdió o contracto (con o Douglas B-18 Bolo) perque o prototipo s' estampó, o cuerpo aerio ordenó 13 B-17 mas pa una avaluación adicional. Dende a suya introducción en 1938, o B-17 Flying Fortress evolucionó a traviés de numbrosos avances de disenyo, convertindo-se en o tercer bombardero mas produciu de totz os tiempos, dezaga d'o Consolidated B-24 Liberator de quatro motors y o  Junkers Ju 88 de dos motors.